
ЕВРАЗИЯ ЭКОНОМИКАЛЫК КОМИССИЯСЫ
[bookmark: bookmark0]КОЛЛЕГИЯ


ЧЕЧИМ


2023-жылдын «22» августу	№ 131                        Москва шаары

Байкоого алынган объекттердин Евразия экономикалык бирлигине мүчө мамлекеттердин аймактары боюнча жол жүрүүдө (ташууда) пайда болгон штаттан тышкаркы жагдайларга таандык болгон учурларды аныктоо жөнүндө

[bookmark: _GoBack]2022-жылдын 19-апрелиндеги Ташууларды байкоого алуу үчүн навигациялык пломбаларды Евразия экономикалык бирлигинде колдонуу жөнүндө макулдашуунун 11-беренесинин 1-пунктуна жана Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген  Евразия экономикалык комиссиясынын Иш регламентине  № 2 тиркеменин 49-пунктунда ылайык Евразия экономикалык комиссиясынын Коллегиясы чечти:
1. Байкоого алынган объекттердин Евразия экономикалык бирлигине мүчө мамлекеттердин (мындан ары – мүчө мамлекеттер) аймактары боюнча жол жүрүүдө (ташууда) пайда болгон төмөнкү учурлар штаттан тышкаркы жагдайларга кирээри аныкталсын:
а) навигациялык пломбаны пломбалоо элементинин бүтүндүгүн бузулушу (навигациялык пломбаны визуалдык кароодо же навигациялык пломба аркылуу берилүүчү маалыматтардын негизинде аныкталат, жана андан кийин бул учур тууралуу маалыматты мүчө мамлекетинин ыйгарым укуктуу операторунун (органынын) маалыматтык системасы аркылуу аймагында ташуулар байкоого алына баштаган мүчө мамлекеттин ыйгарым укуктуу операторунун (органынын) маалыматтык системасына берүү менен катталган улуттук оператордун маалыматтык системасы менен белгиленет);
б)  навигациялык пломбанын электрондук блогунун корпусунун бүтүндүгүнүн бузулушу (навигациялык пломбаны визуалдык кароодо же навигациялык пломба аркылуу берилүүчү маалыматтардын негизинде аныкталат, жана андан кийин бул учур тууралуу маалыматты мүчө мамлекетинин ыйгарым укуктуу операторунун (органынын) маалыматтык системасы аркылуу аймагында ташуулар байкоого алына баштаган мүчө мамлекеттин ыйгарым укуктуу операторунун (органынын) маалыматтык системасына берүү менен катталган улуттук оператордун маалыматтык системасы менен белгиленет);
в) ушул мүчө мамлекеттин аймагы боюнча байкоого алынган объектти ташууда автомобиль транспорту менен ташуунун жол жүрүү каттамынан 50 км ашык аралыкка четтөөсү (мындай каттам мүчө мамлекеттин контролдоочу органы тарабынан белгиленген учурда). Аталган параметр ташуу шарттарына жараша контролдоочу орган тарабынан өзгөртүлүшү мүмкүн.
Ташуунун белгиленген каттамдан четтөөсү улуттук оператору тарабынан ташуу байкоого алынган мүчө мамлекеттин ыйгарым укуктуу операторунун (органынын) маалыматтык системасында белгиленет;
г) навигациялык пломбанын, анын ичинде документтерди (маалыматтарды) навигациялык пломбага берүүгө тоскоолдук кылган  бузулушу (бул учур тууралуу маалыматты мүчө мамлекетинин ыйгарым укуктуу операторунун (органынын) маалыматтык системасы аркылуу аймагында ташуулар байкоого алына баштаган мүчө мамлекеттин ыйгарым укуктуу операторунун (органынын) маалыматтык системасына берүү менен катталган улуттук оператордун маалыматтык системасы менен белгиленет);
д) навигациялык пломбанын кубат булагынын (аккумуляторунун) зарядынын деңгээли 15 пайыздан төмөн (бул учур тууралуу маалыматты мүчө мамлекетинин ыйгарым укуктуу операторунун (органынын) маалыматтык системасы аркылуу аймагында ташуулар байкоого алына баштаган мүчө мамлекеттин ыйгарым укуктуу операторунун (органынын) маалыматтык системасына берүү менен катталган улуттук оператордун маалыматтык системасы менен белгиленет);
е) ташууну байкоого алган ыйгарым укуктуу операторго (органга), навигациялык пломба менен маалыматтык системасында ушундай навигациялык пломба катталган улуттук оператордун ортосундагы маалыматтык өз ара аракеттенүүнүн бири-биринен кийинки 2 мезгилинин ичинде навигациялык пломбанын технологиялык маалыматтарын камтыган билдирүүлөрдү түшпөшү (аймагында ташуулар байкоого алына баштаган мүчө мамлекеттин ыйгарым укуктуу операторунун (органынын) маалыматтык системасында белгиленет):
15 мүнөттө 1 жолу (Беларусь Республикасынын аймагында жүрүү үчүн);
30 мүнөттө 1 жолу (Армения Республикасынын жана Кыргыз Республикасынын аймагында жүрүү үчүн);
саатына 1 жолу (Казакстан Республикасынын жана Россия Федерациясынын аймактары боюнча жүрүү үчүн).
Көрсөтүлгөн параметрлер контролдоочу орган тарабынан ташуунун шарттарына жараша 1 мүнөттөн 120 мүнөткө чейин өзгөрүшү мүмкүн.
2. Бул чечим расмий жарыяланган датадан тартып 30 календардык күн өткөндөн кийин күчүнө кирет.

